66/2019. (XII. 14.) OBT határozat
2020. évi cafeteriajuttatás véleményezéséről
Az Országos Bírói Tanács az Országos Bírósági Hivatal elnökének a bírákat megillető cafeteria- juttatás 2020. évi összegére és a juttatási elemek összetételére vonatkozó javaslatát támogatólag véleményezi.
Indokolás
A bíróságok szervezetéről és igazgatásáról szóló 2011. évi CLXI. törvény (Bszi.)103. § (2) bekezdés c) pontja alapján az OBT a költségvetés területén véleményezi az egyéb juttatások részletes feltételeit és mértékét.
Az OBH elnöke előterjesztette az OBT részére elnökének a bírákat megillető cafeteria-juttatás 2020. évi összegére és a juttatási elemek összetételére vonatkozó javaslatát, amely szerint 2020. évre vonatkozóan azt a 2019. évivel azonos mértékben, a bírákat megillető alapilletmény 50%- ban, bruttó 226.665 Ft/fő/év összegben kívánja megállapítani. A juttatás elemei is a 2019. évivel azonos összetételben kerülnek meghatározásra.
A bírák jogállásáról szóló 2011. évi CLXII. törvény (Bjt.) 183. § (4) bekezdése szerint a bírót megillető cafetéria-juttatás éves összegét az OBH elnöke határozza meg, az azonban nem lehet alacsonyabb a bírói illetményalap összegének ötven százalékánál, és nem lehet magasabb a bírói illetményalap összegének háromszorosánál. A juttatás elemeinek összetétele az 1995. évi CXVII. törvény rendelkezésein alapul.
Mivel az OBH elnökének a cafeteria-juttatás összegére és összetételére vonatkozó előterjesztése megfelel a hivatkozott jogszabályi rendelkezéseknek, az OBT azt a Bszi. 103. § (2) bekezdés c) pontja alapján támogatólag véleményezte.